wickkiey/tamil-wikipedia-markdown huggingface dataset:
# ஈப்போ தொடருந்து நிலையம்


**ஈப்போ தொடருந்து நிலையம்** (ஆங்கிலம்: *Ipoh Railway Station,* மலாய்: *Stesen Keretapi Ipoh*); சீனம்: *怡保火车站*) என்பது மலேசியா, பேராக், ஈப்போ மாநகரில் அமைந்துள்ள ஒரு தொடருந்து நிலையம் ஆகும்.  

இந்த நிலையத்திற்கு பேராக் மாநிலத்தின் தலைநகரமான ஈப்போவின் நினைவாகப் பெயரிடப்பட்டது. இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் (**KTM ETS**) தொடருந்து சேவைகளை வழங்குகிறது. அத்துடன் பேராக் மாநிலத்திற்கான முக்கிய தொடருந்து முனையமாகவும் மற்றும் சரக்குத் தொடருந்துகளைக கையாளும் முனையமாகவும் செயல்படுகிறது.  

இந்த நிலையம் ஆர்தர் பெனிசன் அப்பேக் (*Arthur Benison Hubback*) என்பவரால் வடிவமைக்கப்பட்டது. தற்போதைய நிலையம் அதிகாரப்பூர்வமாக 1917-இல் திறக்கப்பட்டது. ஈப்போவின் தாஜ் மகால் (*Taj Mahal of Ipoh*) என்று அதன் உள்ளூர் மக்களால் அன்பாக அழைக்கப்படுகிறது.  

1914-ஆம் ஆண்டில், பழைய நிலையத்திற்குப் பதிலாக தங்கும் விடுதியுடன் இரண்டாவது நிலையம் கட்டுவதற்கு திட்டம் வகுக்கப்பட்டது. முதல் உலகப் போரின் போது பொருள் பற்றாக்குறை மற்றும் தொழிலாளர் செலவுகள் காரணமாக, நிலையம் 1917-இல் தான் கட்டி முடிக்கப்பட்டது.  

### இரட்டை அடுக்கு நிலையக் கட்டிடம்

புதிய இரட்டை அடுக்கு நிலையக் கட்டிடம் அதிக இடவசதியுடன் கட்டப்பட்டது. அதில் தொடருந்து நிறுவனத்தின் அலுவலகங்கள் மற்றும் மெஜஸ்டிக் (*Majestic Hotel*) தங்கும் விடுதியைக் கொண்டிருந்தது. இந்தத் தங்கும் விடுதி முதலில் 17 படுக்கையறைகளுடன் கட்டப்பட்டது. 1936-இல் இந்தத் தங்கும் விடுதி அதன் அறைகளின் எண்ணிக்கையை 21-ஆக உயர்த்தியது.  

கடந்த 110 ஆண்டுகளுக்கும் மேலாக, இந்த நிலையத்தின் ஒட்டுமொத்த தளவமைப்பு பெரும்பாலும் மாற்றப்படாமல் பாதுகாக்கப்பட்டு வருகிறது  

## திரைப்படங்கள்

- டவுன் பாய் (1981) (*Town Boy*) எனும் திரைப்படத்தில் ஈப்போ நிலையத்தின் 1917-ஆம் ஆண்டு இறுதிக் கட்டுமானப் பணிகளை விவரிக்கும் வெளிப்புற மற்றும் அசல் நடைமேடை காட்சிகள்;

- அன்னா அன்ட் த கிங் (1999) (*Anna and the King*) திரைப்படத்திற்கான படப்பிடிப்பு தளமாக ஈப்போ நிலையம் பயன்படுத்தப்பட்டது.
# பாடாங் பெசார் தொடருந்து நிலையம்


**பாடாங் பெசார் தொடருந்து நிலையம்** (ஆங்கிலம்: *Padang Besar Railway Station* மலாய்: *Stesen Keretapi Padang Besar*); சீனம்: 巴东勿刹火车站) என்பது தீபகற்ப மலேசியா, பெர்லிஸ் மாநிலத்தில் பாடாங் பெசார் நகரில் உள்ள ஒரு தொடருந்து நிலையம் ஆகும். இந்த நிலையம் பாடாங் பெசார் மற்றும் அதன் சுற்றுப்புறங்களுக்குச் சேவை செய்கிறது.  

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பெர்லிஸ் மாநிலத்தின் பாடாங் பெசார் நகரத்தில் உள்ளது.  

## பொது

மலாயா தொடருந்து நிறுவனம், தாய்லாந்து தொடருந்து நிறுவனம் ஆகிய இரு நிறுவனங்களால் இயக்கப்படும் தொடருந்துகளால் பாடாங் பெசார் தொடருந்து நிலையம் சேவையாற்றப்படுகிறது.  

பாடாங் பெசார் தொடருந்து நிலையத்தில் மலேசியாவின் எல்லையைக் கடக்கும் சோதனைச் சாவடி உள்ளது, அங்கு மலேசியா மற்றும் தாய்லாந்து ஆகிய இரு நாடுகளுக்கான சுங்கம், குடியேற்றம் மற்றும் தனிமைப்படுத்தப்பட்ட வசதிகள் அனைத்தும் மலேசியா எல்லைக்குள் (எல்லையிலிருந்து 200 மீட்டர் தெற்கே) அமைந்துள்ள நிலையத்திற்குள் அமைந்துள்ளன.  

### தொடருந்து நிலைய கட்டிடம்

ஒவ்வொரு நாட்டிற்குமான சேவை வசதிகள்; தொடருந்து நிலைய கட்டிடத்திற்குள் பிளாட்பார மட்டத்தில் தனித்தனி முகவர் அறைகளில் இருந்து செயல்படுகின்றன. ஒரு தொடருந்தில் இருந்து இறங்கிய பிறகு, தொடருந்து பயணிகள் சம்பந்தப்பட்ட நாடுகளுக்குப் பயணிக்கும் தொடருந்துகளில் ஏறுவதற்கு முன்பு ஒரு முகவர் அறையில் இருந்து மற்றொன்றுக்கு நடந்து செல்வதன் மூலம் செயலாக்கப் படுகிறார்கள்
# பதங் பெசார்


*பதங் பெசார்* (*Padang Besar*, சுருக்கமாக **பதங்** அல்லது P*.B.*) என்பது மலேசியாவின் பெர்லிஸ் மாநிலத்தின் வடக்குப் பகுதியிலும், மலேசியாவின் வடமுனையிலும் அமைந்துள்ள ஓர் எல்லை நகரமாகும். இது தாய்லாந்தின் சோங்க்லா மாகாணத்தின் எல்லையில், கங்காருக்கு வடகிழக்கே 35 கிலோமீட்டர் தொலைவிலும், ஹட் யாய் நகரின் தென்மேற்கே 57 கிமீ தொலைவிலும் அமைந்துள்ளது. இரு நாடுகளின் எல்லை சோதனைச் சாவடிகளுக்கு இடையில் வரி இல்லாத வணிக வளாகம் இங்குள்ளதால், இந்த நகரம் மலேசியர்களுக்கு ஒரு "வணிக சொர்க்கமாகவும்" பிரபலமான இடமாகவும் உள்ளது. ஒவ்வொரு வார இறுதியிலும், பொது விடுமுறை நாட்களிலும் தீபகற்ப மலேசியா மற்றும் தெற்கு தாய்லாந்தில் இருந்து பல ஆயிரம் பார்வையாளர்களை இந்த நகரம் ஈர்க்கிறது.  

## எல்லை தாண்டுதல்
படாங் பெசார் நடுவண் வழுச் சாலை 7 மற்றும் தாய்லாந்தின் எல்லையை கடக்கும் தொடருந்து சேவை ஆகியவற்றுடன் இணைக்கப்பட்டுள்ளது. பதங் பெசார் - சடாவோ நெடுஞ்சாலை (தாய்லாந்து வழி 4054) மற்றும் தாய்லாந்து மாநில இரயில்வே ஆகியவை டிரான்ஸ்-ஆசிய இரயில்வேயின் ஒரு பகுதியாக அமைகின்றன. மலேசியச் சோதனைச் சாவடி, தாய்லாந்து சோதனைச் சாவடி அமைந்துள்ள உண்மையான எல்லையிலிருந்து சுமார் 300 மீட்டர் தொலைவில், நகரின் வடகிழக்கில் அமைந்துள்ளது.  

## மக்கள்தொகையியல்

மலேசிய பொதுத் தேர்தல் 2008 இன் ஆராய்ச்சியின் அடிப்படையில், பதங் பெசார் நகரில் மக்கள் தொகை சுமார் 10000 ஆகும், இனங்களின் அடிப்படையில் மக்கள்தொகை அமைப்பு பின்வருமாறு: மலாய்: 73.52% சீன: 23.23% இந்தியன்: 2.82% மற்றவை: 0.59% (பெரும்பான்மை தாய்லாந்து முஸ்லிம்கள். தெற்கு தாய்லாந்தில் இருந்து).  

மலாய் மொழி-தேசிய மொழி, பெர்லிஸ் மற்றும் பதாங் பெசாரின் முதன்மை மொழியாகும், ஆனால் பூர்வீக மாறுபாடு பெர்லிஸ் மலாய் ஆகும். உள்ளூர் குடிமக்கள் பேசும் பிற முக்கிய மொழிகள் ஹொக்கியன், மாண்டரின் சீனம், தாய் மற்றும் தமிழ். பெரும்பாலான உள்ளூர் குடிமக்கள் அடிப்படை ஆங்கிலம் பேச முடியும்.
# செம்பி



**செம்பி** (Cempi) என்பது பிரபு சாலமன் இயக்கத்தில் 2022ஆம் ஆண்டு வெளியான இந்திய தமிழ் சாகச நாடகத் திரைப்படம். இப்படத்தில் கோவை சரளா, அஷ்வின் குமார் லட்சுமி காந்தன், தம்பி ராமையா, நாஞ்சில் சம்பத் ஆகியோர் முதன்மையான வேடங்களில் நடித்துள்ளனர். இப்படம் 30 திசம்பர் 2022 அன்று திரையரங்குகளில் வெளியிடப்பட்டது.  

## கதை
பத்து வயது செம்பி மற்றும் அவளது பாட்டி வீரத்தாய் (கோவை சரளா) ஆகியோர், கொடைக்கானலின் மலைப்பகுதிகளில் இயற்கையின் மத்தியில் அமைதியாக வாழ்கிறார்கள். செல்வாக்கு மிக்க மூன்று குற்றவாளிகள், செம்பியை பாலியல் வன்கொடுமை செய்து அவர்களின் கனவுகளை சிதைத்து விடுகின்றனர். ஒரு காவல் அதிகாரி செம்பியைத் தாக்கி, வழக்கை திரும்ப்ப் பெறும்படி அவளது பாட்டியை வற்புறுத்தும்போது, அவர்கள் அந்த அதிகாரியை அடித்துக் கொன்று விடுகின்றனர். "உன்னை நேசிப்பது போல் உன் அண்டை வீட்டாரையும் நேசி" என்பது படத்தின் அடிப்படைக்கருத்து.  

## நடிகர்கள்
- வீரத்தாயியாக கோவை சரளா
- அஸ்வின் குமார் லட்சுமிகாந்தன்
- தம்பி ராமையா
- நாஞ்சில் சம்பத்
- பாலா. கருப்பையா
- ஜி.ஞானசம்பந்தம்
- முல்லை அரசி

## இசை

## அறிமுகம்
இந்தத் திரைப்படம் த்ரிஷா நடித்த *ராங்கி படத்துடன்* 30 டிசம்பர் 2022 அன்று உலகம் முழுவதும் திரையரங்குகளில் வெளியிடப்பட்டது. படத்தின் டிரெய்லர் 16 டிசம்பர் 2022 அன்று வெளியிடப்பட்டது  
படத்தின் பெரும்பாலான காட்சிகள் கொடைக்கானல் அருகே படமாக்கப்பட்டது.  

இப்படத்தின் இசையமைப்பாளர் நிவாஸ் கே. பிரசன்னா இயக்குநருடன் முதல் முறையாக இணைந்துப் பணியாற்றியுள்ளார். "ஆத்தி என் மேல" என்ற தலைப்பில் முதல் தனிப்பாடல் 28 அக்டோபர் 2022 வெளியிடப்பட்டது.
# காவாங்கரை



**காவாங்கரை** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் புழல் பகுதிக்கு அருகில், (அதாவது, 13.170500°N, 80.195400°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 38 மீட்டர் உயரத்தில் அமைந்துள்ள ஒரு புறநகர்ப் பகுதியாகும். செங்குன்றம், புழல், சோழவரம், காரனோடை, கள்ளிக்குப்பம், விநாயகபுரம், இலட்சுமிபுரம், கொளத்தூர் மற்றும் மாதவரம் ஆகியவை காவாங்கரை பகுதிக்கு அருகிலுள்ள முக்கிய புறநகர்ப் பகுதிகளாகும். காவாங்கரையில் கண்ணப்ப சுவாமிகள் என்ற பெயரில் சித்தர் ஒருவர் வாழ்ந்து வந்தார்.  

## அரசியல்
காவாங்கரை பகுதியானது, மாதவரம் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. சுதர்சனம் ஆவார். மேலும் இப்பகுதி, திருவள்ளூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே. ஜெயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# Module:About-distinguish

local mHatnote = require('Module:Hatnote')  
local mHatlist = require('Module:Hatnote list')  
local mArguments --initialize lazily  
local mTableTools = require('Module:TableTools')  
local checkType = require('libraryUtil').checkType  
local p = {}  

function p.aboutDistinguish  
mArguments = require('Module:Arguments')  
local args = mArguments.getArgs  
return p._aboutDistinguish(args)  
end  

function p._aboutDistinguish(args, options)  
-- Type checks and defaults  
checkType('_aboutDistinguish', 1, args, 'table')  
if not args[1] then  
return mHatnote.makeWikitextError(  
'no about topic supplied',  
'Template:About-distinguish',  
args.category  
end  
if not args[2] then  
return mHatnote.makeWikitextError(  
'no page to be distinguished supplied',  
'Template:About-distinguish',  
args.category  
end  
checkType('_aboutDistinguish', 2, options, 'table', true)  
options = options or {}  
local defaultOptions = {  
defaultPageType = 'பக்கம்',  
namespace = mw.title.getCurrentTitle.namespace,  
pageTypesByNamespace = {  
[0] = 'கட்டுரை',  
[14] = 'பகுப்பு'  
},  
sectionString = 'பகுதி'  
}  
for k, v in pairs(defaultOptions) do  
if options[k] == nil then options[k] = v end  
end  

-- Set pieces of initial "about" string  
local pageType = (args.section and options.sectionString) or  
options.pageTypesByNamespace[options.namespace] or  
options.defaultPageType  
args = mTableTools.compressSparseArray(args)  
local about = table.remove(args, 1)  

--Get pronoun from Wikidata. Really basic, but it should work.  
local pronouns = {  
['female'] = 'She is',  
['transgender female'] = "She is",  
['male'] = 'He is',  
['transgender male'] = 'He is',  
['default'] = 'They are'  
}  
local wde = mw.wikibase.getEntity  
local p31 = (wde and wde:formatPropertyValues('P31').value) == 'human'  
local p21 = wde and wde:formatPropertyValues('P21').value  
local pronoun = p31 and (pronouns[p21] or pronouns['default']) or 'It is'  

--Assemble everything together and return  
local text = string.format(  
'This %s is about %s. %s not to be confused with %s.',  
pageType,  
about,  
pronoun,  
mHatlist.orList(args, true)  
return mHatnote._hatnote(text)  
end  

return p
# நம்கியால் வம்சம்



**நம்கியால் வம்சம்** (**Namgyal dynasty**), லே நகரத்தை தலைமையிடாகக் கொண்டு லடாக் மற்றும் அதனை சுற்றிய பிரதேசங்களை 1460 முதல் 1842 முடிய ஆண்டது.இதே காலப்பகுதியில் சோக்கியால் வம்சத்தினர் சிக்கிம் இராச்சியத்தை ஆண்டனர். முன்னர் லடாக்கை ஆண்ட **மர்யூல்** வம்சத்தவர்களை (930–1460) வென்று நம்கியால் வம்சத்தினர் ஆட்சியைக் கைப்பற்றினர். நம்கியால் பேரரசு உச்சத்தில் இருந்த போது லடாக், பல்திஸ்தான், மேற்கு திபெத், மற்றும் மேற்கு நேபாளப் பகுதிகளை ஆண்டனர். நம்கியால் வம்சத்தினர் முகலாயர்கள் மற்றும் திபெத்தியர்களுடன் கடும் மோதல் போக்கு கொண்டிருந்தனர். இதனால் திபெத்-லடாக்-முகலாயப் போர்கள் நடைபெற்றது.இறுதியாக 1842ல் ஜம்மு காஷ்மீர் இராச்சியம் மற்றும் சீக்கியப் பேரரசினர் நம்கியால் வம்சத்தினரை வென்று லடாக் பகுதியை ஜம்மு காஷ்மீருடன் இணைத்தனர்.  

## நம்கியால் ஆட்சியாளர்கள்
நம்கியால் வம்ச ஆட்சியாளர்கள் பட்டியல் பின்வருமாறு:  
1. லாச்சென் பாகன் (1460-1485)
1. லாடா ஜுக்தான் (1510-1535)
1. குன்கா நம்கியால் I (1535-1555)
1. தஷி நம்கியால் (1555-1575)
1. சேவாங் நம்கியால் I (1575-1595)
1. நம்கியால் கோன்போ (1595-1600)
1. ஜம்யாங் நம்கியால் ( 1595-1616)
1. செங்கி நம்கியால் (1616–1623)
1. நோர்பு நம்கியால் (1623–1624)
1. செங்சி நம்கியால் (இரண்டாம் முறை, 1624–1642)
1. தெல்தன் நம்கியால் (1642-1694)
1. தெலக் நம்கியால் (1680-1691)
1. நயிமா நம்கியால் (1694-1729)
1. தெஸ்கியாங் நம்கியால் (1729–1739)
1. புந்சோக் நம்கியால் (1739–1753)
1. சேவாங் நம்கியால் (1753–1782)
1. சேத்தன் நம்கியால் (1782-1802)
1. சேப்பல் தோன்துப் நம்கியால் (1802–1837, 1839–1840)
1. குன்கா நம்கியால் II (1840–1842)

## படக்காட்சிகள்

## இதனையும் காண்க
- லடாக் வரலாறு
- சோக்கியால் வம்சம்
# சோக்கியால் வம்சம்


**சோக்கியால்** (**Chogyal**), முன்னாள் சிக்கிம் இராச்சியத்தை கிபி 1642 முதல் 16 மே 1975 முடிய ஆட்சி செய்த அரச மரபினர் ஆவார். சோக்கியால் அரசமரபினர் தற்கால சிக்கிம், கிழக்கு திபெத் பகுதிகளை ஆண்டனர். 1975ம் ஆண்டில் பொதுமக்கள் கருத்துக்கணிப்பின்படி, இந்த இராச்சியம் இந்தியாவின் சிக்கிம் மாநிலமாக சேர்க்கப்பட்டுள்ளது.இவர்களது உறவினர்களான நம்கியால் வம்சத்தினர் லடாக், மேற்கு திபெத் பகுதிகளை ஆட்சி செய்தனர்.  
## சிக்கிம் இராச்சிய மன்னர்கள் 1642–1975
சிக்கிம் இராச்சியத்தை 1642 முதல் 1975 முடிய ஆண்ட சோக்கியால்கள்:  


## இதனையும் காண்க
- சிக்கிம் இராச்சியம்
- நம்கியால் வம்சம்
# திருவரங்கம் தொடருந்து நிலையம்



**திருவரங்கம் தொடருந்து நிலையம்** (*Srirangam railway station*) தமிழ்நாட்டின் திருச்சிராப்பள்ளியில் உள்ள ஒரு முக்கியமான தொடருந்து நிலையம் ஆகும். இதன் குறியீடு **SRGM** ஆகும். இது திருவரங்கம் பகுதி மற்றும் அரங்கநாதசுவாமி கோயிலுக்குச் செல்லும் பக்தர்களுக்குச் சேவை செய்கிறது. இந்த நிலையம் நான்கு மேற்கூரை வசதிகள் கொண்ட நான்கு நடைமேடைகளைக் கொண்டுள்ளது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100 கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, திருவரங்கம் தொடருந்து நிலையத்தை புதுப்பிக்கும் பணிக்கு 6.77 கோடி ரூபாய் ஒதுக்கப்பட்டுள்ளது.  

22 மே 2025 அன்று, பாரதப் பிரதமர் நரேந்திர மோதி, அமிர்த பாரத் நிலைய திட்டத்தின் கீழ் திருவரங்கம் தொடருந்து நிலையத்தில் முடிவு பெற்ற பணிகளை நாட்டிற்கு அர்பணித்து வைத்தார்.
# உய்யகொண்டான் திருமலை


**உய்யக்கொண்டான் திருமலை** (*Uyyakondan Thirumalai*) (**கற்குடிமலை** மற்றும் **திருமலைநல்லூர்** என்றும் அழைக்கப்படுகிறது) என்பது இந்தியாவின் தமிழ்நாடு, திருச்சிராப்பள்ளி நகரின் புறநகர்ப் பகுதியாகும். உய்யக்கொண்டான் திருமலை என்பது இப்பகுதியில் அமைந்துள்ள குன்றின் காரணமாக இப்பெயர் பெற்றது. இம்மலையின் மீது இந்துக் கடவுளான சிவனுக்கு அர்ப்பணிக்கப்பட்ட உஜ்ஜீவநாதர் கோயில் உள்ளது.  

## மேலும் பார்க்கவும்
- திருச்சிராப்பள்ளி கோட்டை
- உஜ்ஜீவநாதர் கோயில்
# தென்னூர்


**தென்னூர்** (*Tennur*) இவ்வூரின் பழம் பெயரானது "எண்ணெயூர்" என்பதாகும். ஆனால் தற்போது இவ்விடம் திருச்சியின் மைய நகர்ப் பகுதியிலிருந்து தென் திசையை நோக்கி உள்ளதால் இவ்வூருக்கு *தென்னூர்* என்று மாற்று பெயராகிவிட்டது. இந்தியாவின் தமிழ்நாட்டில் உள்ள திருச்சிராப்பள்ளி நகரத்தில் அமைந்துள்ள ஒரு வணிக வட்டாரமாகும். இது திருச்சி மகாத்மா காந்தி காய்கறி சந்தைக்கு மேற்கு பகுதியில் அமைந்துள்ளது. இது திருச்சிராப்பள்ளி மாநகராட்சியின் அபிஷேகபுரம் மண்டலத்தின் ஒரு பகுதியாகும். தென்னிந்திய இந்தி பிரச்சார சபையின் திருச்சிராப்பள்ளி கிளை இங்கு அமைந்துள்ளது.
# நட்சத்திரம் நகர்கிறது


**நட்சத்திரம் நகர்கிறது** (*Natchathiram Nagargiradhu*) என்பது துசாரா விச்சயன், காளிதாஸ் ஜெயராம், கலையரசன் நடிப்பில் பா. ரஞ்சித்தின் இயக்கத்தில் 2022 ஆம் ஆண்டு வெளியான இந்திய தமிழ் காதல் இசை நாடகத் திரைப்படமாகும். பா. ரஞ்சித்தின் படங்களுக்கு வழக்கமாக இசையமைக்கும் இசையமைப்பாளரான சந்தோஷ் நாராயணனுக்கு பதில் இந்தப் படத்தின் இசையமைப்பாளராக டென்மாவை இசையமைத்துள்ளார்.  

இப்படத்தில் சில்வியாவாக நடித்த திருநங்கை நடிகை ஷெரின் செலின் மேத்யூ 17 மே 2022 அன்று கொச்சியில் தற்கொலை செய்து கொண்டார்.  

*நட்சத்திரம் நகர்கிறது* 31 ஆகத்து 2022 அன்று உலகம் முழுவதும் திரையரங்குகளில் வெளியிடப்பட்டது. மேலும் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.  

## நடிகர்கள்

- இனியனாக காளிதாஸ் ஜெயராம்
- அர்ஜுனாக கலையரசன்
- ரெனேவாக (தமிழ்) துசாரா விச்சயன்
- இந்துஜா விஜி
- சகாஸ் ரட்சகனாக சபீர் கல்லரக்கல்
- சேகராக சார்லஸ் வினோத்
- Manisa Tait as Medellin
- யஷ்வந்திரனாக அரி கிருஷ்ணன் அண்ணாதுரை
- கற்பகமாக சுபத்ரா ராபர்ட்
- ரோஷினியாக வின்சு ரேச்சல் சாம்
- லிசி ஆண்டனி
- சுபீராக ரெஜின் ரோஸ்
- அய்யா துரையாக ஞானபிரசாத்
- தயானாக சுமீத் போரனா
- பிரவீனாக அர்ஜுன்
- தாருவாக ஸ்டீபன் ராஜ்
- மருவாக உதைய சூர்யா
- ஜோயல்
- சில்வியாவாக ஷெரின் செலின் மேத்யூ

## வெளியீடு
இப்படம் 31 ஆகத்து 2022 அன்று திரையரங்குகளில் வெளியிடப்பட்டது.  

### வீட்டு ஊடகம்
படத்தின் எண்ணியல் உரிமையை நெற்ஃபிளிக்சு நிறுவனம் கைப்பற்றியது. இப்படம் படம் 28 செப்டம்பர் 2022 முதல் நெற்ஃபிளிக்சில் வெளியிடப்பட்டது.  

## வரவேற்பு
தி டைம்ஸ் ஆஃப் இந்தியாவின் எம் சுகந்த், இப்படத்துக்கு 3.5/5 நட்சத்திர மதிப்பு அளித்தார். "காதல், சாதி, ஆணவக் கொலைகள், இசை போன்ற பல வடிவங்களின் கலவையாக இப்படம் உள்ளது. இவை உண்மையில் படத்திற்கு மிகவும் அண்மைக்கால அதிர்வை அளிக்கின்றன. இதுவரையிலான பா. ரஞ்சித்தின் படங்களில் தனக்குப் பிடித்த படம் இது என்று இயக்குநர் அனுராக் காஷ்யப் குறிப்பிட்டார்.
# சத்யபாமா தேவி



**சத்யபாமா தேவி** (*Satyabhama Devi*) என்பவர் பீகாரைச் சேர்ந்த இந்திய அரசியல்வாதி. இவர் இந்தியத் தேசிய காங்கிரசின் உறுப்பினராகப் பீகாரில் உள்ள ஜஹானாபாத்திலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். தாழ்த்தப்பட்ட வகுப்பினரின் மேம்பாட்டிற்காக இவர் நிலக்கொடை இயக்கத்திற்கு 500 *பிகாசு* (*வினோபா பாபேக்கு*) நிலத்தை நன்கொடையாக வழங்கினார்.
# கே. வி. இராமகிருஷ்ண ரெட்டி



**கே. வி. இராமகிருஷ்ண ரெட்டி** (*K. V. Ramakrishna Reddy*) என்பவர் இந்திய அரசியல்வாதியும் மேனாள் நாடாளுமன்ற உறுப்பினர் ஆவார். இவர் இந்தியத் தேசிய காங்கிரசு உறுப்பினர் ஆவார். இக்கட்சியின் வேட்பாளராக இந்திய நாடாளுமன்றத்தின் கீழவையான மக்களவையில் ஆந்திரப் பிரதேசத்தின் இந்துபுரம் மக்களவைத் தொகுதியில் 1957ஆம் ஆண்டு நடைபெற்ற தேர்தலில் போட்டியிட்டு நாடாளுமன்ற உறுப்பினராக பணியாற்றினார்.
# பெலாகா வானூர்தி நிலையம்



**பெலாகா வானூர்தி நிலையம்** ; (ஆங்கிலம்: *Belaga Airport*; மலாய்: *Lapangan Terbang Belaga*) என்பது மலேசியா, சரவாக், காப்பிட் பிரிவு; பெலாகா மாவட்டம், பெலாகா நகரத்தில் உள்ள ஒரு வானூர்தி நிலையம் ஆகும்.  

கிழக்கு மலேசியாவில் அமைந்துள்ள இந்த வானூர்தி நிலையத்தில் இருந்து தற்போது எந்த வணிக விமானங்களும் பறக்கவில்லை. கடந்த காலத்தில் பிளைஏசியன் எக்சுபிரசு (*FlyAsianExpress*) நிறுவனத்தின் மூலமாக பிந்துலு நகரத்திற்கும் பெலாகா நகரத்திற்கும் பயணச் சேவைகள் இருந்தன. அதன் பின்னர், மாஸ் விங்ஸ் (*MASwings*) நிறுவனத்தால் கையகப்படுத்தப்பட்ட பிறகு, அந்தச் சேவைகள் நிறுத்தப்பட்டன.  

இந்த வானூர்தி நிலையம் மலேசிய வானவூர்தி நிலையங்கள் நிறுவனம் (*Malaysia Airports Holdings Berhad)* மூலம் இயக்கப் படுகிறது. இந்த நிலையம் ஒரே ஒரு ஓடுபாதையை மட்டுமே கொண்டுள்ளது; மற்றும் 200 அடி உயரத்தில் உள்ளது.  

## பொது
### பெலாகா நகரம்

பெலாகா நகரம் காப்பிட் நகரில் இருந்து வடகிழக்கே 120 கி.மீ. தொலைவில் ராஜாங் ஆற்றின் மேல் பகுதியில் அமைந்துள்ளது. அத்துடன் தென்சீனக் கடல்கரை நகரமான பிந்துலு நகரில் இருந்து 100 கி.மீ. தொலைவில் உள்ளது.  

1900-களின் முற்பகுதியில் பெலாகா கிராமம் நிறுவப்பட்டது. அப்போது ஒரு சில சீன வர்த்தகர்கள் பெலாகாவில் கடைகளை அமைத்தனர். மண்ணெண்ணெய், உப்பு போன்ற அத்தியாவசியப் பொருட்களை அங்குள்ள ஒராங் உலு மக்களுக்கு வழங்கினர். பண்டமாற்று வர்த்தகம் நடந்துள்ளது.  

### பிந்துலு - பக்குன் நெடுஞ்சாலை

பாலுய் மற்றும் பெலாகா ஆறுகளின் கரைகளில் பல கென்யா (*Kenyah*); காயான் (*Kayan*) நீண்ட வீடுகள் உள்ளன. ராஜாங் ஆற்றுக் கரைகளில் புனான், செகாப்பான், கெசாமான், தஞ்சோங் பூர்வீக பழங்குடியினரின் நீண்ட வீடுகள் உள்ளன.  

பெலாகா மாவட்டம்; காப்பிட் நகருடன் படகு மூலம் இணைக்கப் பட்டுள்ளது. பொதுப் போக்குவரத்துச் சாலைகள் மிகவும் குறைவு. இருப்பினும் அண்மையில் பிந்துலு - பக்குன் நெடுஞ்சாலை (*Bintulu-Bakun Highway*) உருவாக்கப்பட்டது. ஆனாலும் முழுமை பெறாத நிலையில் உள்ளது.
# ஆனந்த் சந்திர ஜோசி



**ஆனந்த் சந்திர ஜோசி** (*Anand Chandra Joshi*)(1908-1973) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார். இவர் மத்தியப் பிரதேசத்தின் சித்தி நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு 1956ஆம் ஆண்டு நடைபெற்ற தேர்தலில் போட்டியிட்டு வெற்றி பெற்று நாடாளுமன்ற உறுப்பினராகப் பணியாற்றினார்.
# கிருஷ்ண சந்திரா



**கிருஷ்ண சந்திரா** (*Krishna Chandra*) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார். சந்திரா உத்தரப்பிரதேசத்தின் ஜலேசர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1952 மற்றும் 1957ஆம் ஆண்டுகளில் நடைபெற்ற தேர்தலில் தேர்ந்தெடுக்கப்பட்டார்.
# கோர்வா


## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 1,612 வீடுகள் கொண்ட கோர்வா  
நகரத்தின் மக்கள் தொகை 6,524 ஆகும். அதில் ஆண்கள் 3,430 மற்றும் பெண்கள் 3,094 ஆக உள்ளனர். பாலின விகிதம் 1000 ஆண்களுக்கு 902 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8% ஆகவுள்ளனர். இதன் சராசரி எழுத்தறிவு 92.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,043 மற்றும் 1 ஆகவுள்ளனர்.இதன் மக்கள் தொகையில் இந்துக்கள் 94.94%, இசுலாமியர் 3.69%, சமணர்கள் 0.18%, சீக்கியர்கள் 0.26%, கிறித்தவர்கள் 0.41% மற்றும் பிறர் 0.50% ஆகவுள்ளனர்.  
## இதனையும் காண்க
- ஏகே-203
# காப்பிட் வானூர்தி நிலையம்



**காப்பிட் வானூர்தி நிலையம்** ; (ஆங்கிலம்: *Kapit Airport*; மலாய்: *Lapangan Terbang Kapit*; சீனம்: 加帛机场) என்பது மலேசியா, சரவாக், காப்பிட் பிரிவு; காப்பிட் மாவட்டம், காப்பிட் நகரத்தில் உள்ள ஒரு வானூர்தி நிலையம் ஆகும்.  

முன்பு இந்த வானூர்தி நிலையத்தை மலேசியா எயர்லைன்சு நிறுவனம் (*Malaysia Airlines*), அதன் டுவின் ஓட்டர் (*Twin Otter*) வானூர்திகள் மூலமாக இயக்கி வந்தது. குறைந்த பயன்பாடுகள் காரணமாக அந்தச் சேவை நிறுத்தப்பட்டது.  

மேலும் இந்த வானூர்தி நிலையம் அப்படியே கைவிடப்பட்டது. இருப்பினும் திட்டமிடப்படாத உலங்கூர்தி சேவைகள் (*Unscheduled Helicopter Services*) தொடர்ந்து நடைபெற்று வருகின்றன.  

## பொது

2018-ஆம் ஆண்டில், காப்பிட் நகரத்திற்கான வானூர்திச் சேவைகளை மீண்டும் நிலைநிறுத்துவதற்கான திட்டங்களை மாஸ் விங்ஸ் (*MASwings*) வானூர்தி நிறுவனம் அறிவித்தது. ஆனால் தற்போதைய விமான நிலைய தளத்தின் உள்கட்டமைப்பு புனரமைப்பு செய்தால் மட்டுமே தன் சேவையைத் தொடக்கும் என மாஸ் விங்ஸ் நிறுவனம் ஒரு கட்டுப்பாட்டையும் முன்மொழிந்தது.  

அந்த அறிவிப்புக்கு பல்வகையான விமர்சனங்கள் வந்தன. இதற்கிடையில், சரவாக் துணை முதல்வர் சேம்சு செமுட் மாசிங் (*James Jemut Masing*), காப்பிட் நகரத்திற்கு அருகில் சுபுக்கிட் மாபோங் (*Bukit Mabong*) எனும் இடத்தில் புதிய வானூர்தி நிலையம் கட்டப்படும் என்று அறிவித்தார்.  

173.5 மில்லியன் ரிங்கிட் செலவிலான அந்த வானூர்தி நிலையம் 790 மீட்டர் நீளம் கொண்ட ஓடுபாதையைக் கொண்டு இருக்கும்; 2023-ஆம் ஆண்டின் இறுதிவாக்கில் புதிய வானூர்தி நிலையம் கட்டிமுடிக்கப்படும் என்றும் அறிவித்துள்ளார்.  

சிபு நகரில் இருந்து 140 கி.மீ. தொலைவில் உள்ளது. விரைவுப் படகு மூலம் செல்லலாம். 2 மணி நேரத்திற்கும் மேலாகப் பிடிக்கும். இலகுரக விமானம் மூலமாகவும் செல்லலாம். கார் மற்றும் பேருந்தில் செல்ல சுமார் 1 மணி 30 நிமிடங்கள் பிடிக்கும்.
# நடராசபுரம்


**நடராசபுரம்** (*Natarajapuram*) என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் திருச்சிராப்பள்ளி வட்டத்தில் உள்ள ஒரு கிராமம் ஆகும்.  

## மக்கள்தொகை
2011 மக்கள் தொகை கணக்கெடுப்பின்படி, நடராசபுரத்தில் 668 ஆண்கள் மற்றும் 626 பெண்கள் 1294 பேர் உள்ளனர். பாலின விகிதம் 937 ஆகவும், எழுத்தறிவு விகிதம் 94.71 ஆகவும் இருந்தது.
# தல்ரா வனவிலங்கு சரணாலயம்

**தல்ரா வனவிலங்கு சரணாலயம்** (Talra Wildlife Sanctuary) இந்தியாவின் இமாச்சல பிரதேசத்தில் உள்ள சிம்லாவில் அமைந்துள்ளது. 1962 ஆம் ஆண்டு ஒரு வனவிலங்கு சரணாலயமாக மாறியது. இந்த வனவிலங்கு சரணாலயம் 40 சதுர கிலோமீட்டர் பரப்பளவைக் கொண்டுள்ளது. **தல்ரா வனவிலங்கு சரணாலயம்** சுற்றுச்சூழல், வனம் மற்றும் காலநிலை மாற்ற அமைச்சகத்தால் அறிவிக்கப்பட்ட ஒரு சுற்றுச்சூழல் உணர்திறன் மண்டலமாகும். பனிச்சிறுத்தையின் தாயகமாகவும் இச்சரணாலயம் கருதப்படுகிறது. பனிச்சிறுத்தை இப்பகுதியில் மிகவும் அரிதானது.  

## அமைவிடம்
தல்ரா வனவிலங்கு சரணாலயம் 0.954 முதல் 4.00 வரையிலான &nbsp;கி.மீ., மற்றும் 22.56 சதுரகிலோமீட்டர் வரையிலான சுற்றுச்சூழல் உணர்திறன் மண்டலத்தைக் கொண்டுள்ளது. &nbsp;சிம்லா மாவட்டத்தில் இருந்து 92 கி.மீ. தொலைவில் அமைந்துள்ளது, கடல் மட்டத்தில் இருந்து வனவிலங்கு சரணாலயம் 1,500 மீ முதல் 3,324 மீ வரையிலான உயரத்தில் உள்ளது.  

## வனவிலங்கு
தல்ரா வனவிலங்கு சரணாலயம் மேல் மற்றும் கீழ் மேற்கு இமயமலையை பூர்வீகமாகக் கொண்ட காடுகளின் தாயகமாகும். அடர்ந்த காடுகள் நிறைந்த பகுதிகள் கருவேலமரம் மற்றும் பிர் போன்ற மரங்களால் மூடப்பட்டிருக்கும். தியோதர், போச் பத்ரா, ராய் மற்றும் ராகல் போன்ற இதர தாவர வகைகளும் இங்குள்ளன. சிறுத்தைகள், இமயமலைக் கருங்கரடி, செரோவ், முள்ளம்பன்றி, குரைக்கும் மான், இமாலயன் பாம் சிவெட்டு, யூரேசியன் இசுபாரோகாக்து, பறக்கும் அணில் போன்ற விலங்கினங்கள் இங்கு காணப்படுகின்றன.
# சர்க்கரை சுத்திகரிப்பு நிலையம்


**சர்க்கரை சுத்திகரிப்பு** என்பது ஒரு சுத்திகரிப்பு ஆகும், இது கரும்பு அல்லது பீட்ஸில் இருந்து மூல சர்க்கரையை வெள்ளை சுத்திகரிக்கப்பட்ட சர்க்கரையாக மாற்றுகிறது .  

பல கரும்புச் சர்க்கரை ஆலைகள் மூலச் சர்க்கரையை உற்பத்தி செய்கின்றன, இன்னும் வெல்லப்பாகுகளைக் கொண்ட சர்க்கரையையும் உற்பத்தி செய்கிறது, இது பொதுவாக வீடுகளில் உட்கொள்ளப்படும் மற்றும் குளிர்பானங்கள் மற்றும் உணவுகளில் மூலப்பொருளாகப் பயன்படுத்தப்படும் வெள்ளை சர்க்கரையை விட அதிக கரு நிறத்தையும் மற்றும் கசப்பு இனிப்பு சுவையும் தருகிறது. கரும்புச் சர்க்கரை சுவையாக இருக்க சுத்திகரிப்பு தேவையில்லை என்றாலும், சர்க்கரைவள்ளிக்கிழங்கிலிருந்து வரும் சர்க்கரையானது, பீட்ஸின் வலுவான, பொதுவாக தேவையற்ற, சுவையை நீக்குவதற்கு எப்போதும் சுத்திகரிக்கப்படுகிறது. உற்பத்தி செய்யப்படும் சுத்திகரிக்கப்பட்ட சர்க்கரை 99 சதவிகிதத்திற்கும் அதிகமான தூய்மையான சுக்ரோஸ் ஆகும்.  

பல சர்க்கரை ஆலைகள் அறுவடை காலத்தில் மட்டுமே செயல்படுகின்றன, அதேசமயம் சுத்திகரிப்பு நிலையங்கள் ஆண்டு முழுவதும் வேலை செய்யலாம். சர்க்கரைவள்ளிக்கிழங்கு சுத்திகரிப்பு நிலையங்கள் கரும்பு சுத்திகரிப்பு நிலையங்களைக் காட்டிலும் பீட்டைச் செயலாக்கும் போது குறுகிய காலங்களைக் கொண்டிருக்கும், ஆனால் இடைநிலைப் பொருளைச் சேமித்து, சீசனில் அதைச் செயலாக்கலாம். கச்சா சர்க்கரை உள்நாட்டில் பதப்படுத்தப்பட்டு விற்கப்படுகிறது அல்லது வேறு இடங்களுக்கு ஏற்றுமதி செய்யப்பட்டு சுத்திகரிக்கப்படுகிறது.  

சுத்திகரிப்பு  
கார்பனேற்றம்  

சர்க்கரை மதுபானத்தில் கால்சியம் ஹைட்ராக்சைடைச் சேர்ப்பதன் மூலமும், கார்பன் டை ஆக்சைடைக் கலப்பதன் மூலம் கால்சியம் கார்பனேட்டை உருவாக்குவதன் மூலமும் கார்பனேற்றம் அடையப்படுகிறது.  

பாஸ்பேட்டேஷன்  

கால்சியம் ஹைட்ராக்சைடைச் சேர்த்து கால்சியம் பாஸ்பேட்டை உருவாக்குவதற்குப் பிறகு பாஸ்போரிக் அமிலத்தைச் சேர்ப்பதன் மூலம் பாஸ்பேட்டேஷன் அடையப்படுகிறது.  

மீதமுள்ள சர்க்கரை பின்னர் ஒரு சர்க்கரை மதுபானம் (சுமார் 70 சதவீதம் எடை திடப்பொருட்கள்) செய்ய கரைக்கப்படுகிறது, இது பாஸ்போரிக் அமிலம் மற்றும் கால்சியம் ஹைட்ராக்சைடு சேர்ப்பதன் மூலம் தெளிவுபடுத்தப்படுகிறது, இது கால்சியம் பாஸ்பேட்டை துரிதப்படுத்துகிறது. கால்சியம் பாஸ்பேட் துகள்கள் சில அசுத்தங்களை உள்வாங்கி மற்றவற்றை உறிஞ்சி, பின்னர் தொட்டியின் மேல் மிதக்கின்றன, அங்கு அவை அகற்றப்படுகின்றன.
# கிளென்



**கிளென்** (*Glen*) என்பது இந்தியாவிலுள்ள ஒரு வனப்பகுதியாகும். வட இந்திய மாநிலமான இமாச்சலப் பிரதேசத்தில் உள்ள சிம்லா நகரில் அன்னடேல், கோடை மலை, சௌரா மைதான் மற்றும் பொய்லுகஞ்சு பகுதிகளுக்கு இடையே இது அமைந்துள்ளது. இயற்கை காட்சிகள் மற்றும் இயற்கை பாதைகளுக்கு இப்பகுதி பெயர் பெற்றதாகும்.  
## புவியியல்
சௌரா மைதானத்திற்கு கீழே அன்னாடேலுக்கு அடுத்ததாக கிளென் மலைப்பகுதி அமைந்துள்ளது. கிளென்னின் சில பகுதிகள் கோடை மலையின் புறநகர் பகுதிக்கு கீழே அமைந்துள்ளன.  
## சுற்றுலா
கிளென் மலைப்பகுதி நிறைய சுற்றுலாப் பயணிகளை ஈர்க்கிறது. மூன்று பாதைகள் மற்றும் ஒரு மேற்கட்டி மண்டபம் ஆகியவற்றை உள்ளடக்கிய இவ்வனப்பகுதியின் முக்கிய பாதைகளுக்கு கீழே ஒரு நீர்வீழ்ச்சியும் உள்ளது. வெண்கலப் பாதை, கிசிகிசுக்கும் பாதை, ஓடைப்பாதை என மூன்று இயற்கைப் பாதைகளுக்கும் பெயரிடப்பட்டு அவற்றை புதுப்பிக்கும் பணிகள் நடைபெறுகின்றன.  

சுற்றுலாப் பயணிகளின் அனுபவத்தை அறிவுடன் மேம்படுத்தும் விதமாக வழிகாட்டிகளுக்கு பயிற்சியளிக்கப்பட்டுள்ளது. உள்ளூர் மற்றும் சுற்றுலாப் பயணிகளுக்கு கிளென் மலைகளின் தாவர மற்றும் விலங்கினங்கள் மற்றும் அரிய வகை தாவரங்கள் மற்றும் இமயமலை மரங்கள் பற்றி தெரிவிக்கப்படுகின்றன.
# புனித ஆரோக்கிய அன்னை வேளாங்கண்ணி தேவாலயம்



புனித ஆரோக்கிய அன்னை வேளாங்கண்ணி தேவாலயம் (Indonesian: Graha Maria Annai Velangkanni),இந்தோனேசியாவின் மேடானில் 2005 இல் திறக்கப்பட்ட இந்தோ-திராவிட பாணியில் கட்டப்பட்ட மரியன்னை ஆலயம்.இது புனித ஆரோக்கிய அன்னை அர்ப்பணிக்கப்பட்டுள்ளது. தமிழ்நாட்டின் வேளாங்கண்ணியில் 17 ஆம் நூற்றாண்டைச் சேர்ந்த ஒரு மரியன்னை தோற்றத்திற்கு அர்ப்பணிக்கப்பட்டது.இரண்டு தளங்கள் கொண்ட இந்த ஆலயம் இந்தோனேசிய பாணியில் ஏழு மாடிகளைக் கொண்ட சிறிய கோபுரத்தைக் கொண்டுள்ளது. இது Jl இல் அமைந்துள்ளது. சகுரா III, ஜே.எல். சிமாதுபாங். ஆசியாவிலேயே இது ஒரு முக்கியமான யாத்திரைத் தலமாகும்
# ஓகோவர்


**ஓகோவர்** (Oakover) என்பது இந்தியாவின் இமாச்சலப் பிரதேசத்தில் உள்ள சிம்லாவில் அமைந்துள்ள ஒரு வரலாற்று சிறப்பு மிக்கதொரு கட்டிடம் ஆகும். சிம்லாவில் கட்டப்பட்ட ஆரம்பகால வீடுகளில் இதுவும் ஒன்று. இமாச்சல பிரதேச முதல்வரின் அதிகாரப்பூர்வ இல்லமுமாகும்.  

## வரலாறு
ஒரு பிரித்தானிய காலகட்ட கட்டிடமான ஓகோவர் முன்பு முன்னாள் பாட்டியாலா மாநிலத்தின் மகாராசாக்களின் வசிப்பிடமாக இருந்தது.  

ஓகோவர் கல்லறை 1828 ஆம் ஆண்டில் திறக்கப்பட்டது. சிம்லாவில் உள்ள பழமையான பிரித்தானியர் கால கல்லறையாக இது கருதப்படுகிறது. 1841 ஆம் ஆண்டு வரை இக்கல்லறை பயன்பாட்டில் இருந்தது, பின்னர் இது பழுதடைந்து புறக்கணிக்கப்பட்டது.  

## கலை மற்றும் பிரபலமான கலாச்சாரத்தில்
பிரித்தானிய புகைப்படக் கலைஞர் சாமுவேல் பார்ன் 1863 ஆம் ஆண்டு சனவரி மாதத்தில் இந்தியா முழுவதும் பயணம் செய்தார். அவர் சிம்லாவுக்குச் சென்று, ஓகோவரில் இருந்தும் சிம்லாவிலிருந்தும் பல புகைப்படங்களை எடுத்தார்.
# யானை கவுனி



**யானை கவுனி** (*Elephant Gate*) என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில், (அதாவது, 13.091345°N, 80.278475°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள ஒரு புறநகர்ப் பகுதியாகும். பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை, வண்ணாரப்பேட்டை, சௌகார்பேட்டை, வள்ளலார் நகர், மண்ணடி, பேசின் பாலம் மற்றும் கொண்டித்தோப்பு ஆகியவை யானை கவுனி பகுதிக்கு அருகிலுள்ள முக்கிய புறநகர்ப் பகுதிகளாகும். 1959 ஆம் ஆண்டு தமிழ்நாடு முதலமைச்சராக இருந்த காமராசர், பொதுக்கூட்டங்களில் பேசிய இடங்களில் யானை கவுனி பகுதியும் அடங்கும். யானை கவுனி பகுதியில் காவல் நிலையம் ஒன்று உள்ளது.  

89 வருடங்கள் பழமையான 'யானை கவுனி பாலம்' என்ற பெயரில் ஒரு பாலம், பேசின் பாலம் தொடருந்து நிலையம் மற்றும் சென்னை மத்திய தொடருந்து நிலையம் இவற்றிற்கு இடையே, இரயில்வே தண்டவாளங்களுக்கு மேல் அமைந்திருந்தது. பரபரப்பான நேரங்களில், சுமார் 10,000 வாகனங்கள் இப்பாலத்தைக் கடந்து செல்லும். இதனால் பலவீனமடைந்த, போக்குவரத்தை சீர் செய்ய, இந்தப் பாலம் இடிக்கப்பட்டது. சுமார் 156.12 மீட்டர் நீளத்தில், புதிய பாலம் ஒன்று கட்டப்பட்டு வருகிறது. பெருநகர சென்னை மாநகராட்சி மற்றும் தென்னக இரயில்வே, சென்னை கோட்டம் இணைந்து, இப்பாலத்தின் கட்டுமானப் பணிகளை மேற்கொள்கின்றன. சுமார் ரூ.30 கோடி திட்ட மதிப்பீட்டில் கட்டப்பட்டு வரும் இப்பாலத்தின் செலவுகள், இவ்விரண்டு நிறுவனங்களாலும் சரிசமமாக ஏற்றுக் கொள்ளப்படுகின்றன.  

அரங்கநாதசுவாமி தேவஸ்தானம் கோயில், வைகுண்டப் பெருமாள் மற்றும் தருமராஜர் தேவஸ்தானம் கோயில் ஆகியவை யானை கவுனி பகுதியிலுள்ள முக்கிய கோயில்களாகும்.  

திருப்பதியில் புரட்டாசி மாதம் நடைபெறும் பிரம்மோற்சவ விழாவிற்காக, சென்னையின் சௌகார்பேட்டையிலுள்ள சென்னகேசவ பெருமாள் கோயிலிலிருந்து நிழல் தரும் அலங்காரக் குடைகள் இரண்டு, திருப்பதி ஏழுமலையான் கோயிலுக்கு சமர்ப்பிக்கப்படும். இதற்காகப் பல குடைகள் தயாரிக்கப்பட்டு, சென்னையிலிருந்து திருப்பதி வழிநெடுகிலும் சில முக்கியமான கோயில்களுக்கு சில குடைகள் தானமாகக் கொடுக்கப்பட்டு, இரண்டு குடைகள் திருப்பதி வெங்கடாசலபதி கோயிலுக்கு வழங்கப்படும். அவ்வாறு அலங்காரக் குடைகள் எடுத்துச் செல்லப்படும் போது, யானை கவுனி பகுதியைத் தாண்டும் நிகழ்வை பல பகுதிகளிலிருந்தும் மக்களில் பெரும்பாலானோர் 'குடை (யானை) கவுனி தாண்டி விட்டதா?' என்ற கேள்வியுடன் தெரிந்து கொள்வது இன்றும் வாடிக்கையாக உள்ளது.
# கோயம்புத்தூர் வடக்கு சந்திப்பு தொடருந்து நிலையம்



**கோயம்புத்தூர் வடக்கு தொடருந்து நிலையம்** என்பது, இந்தியா தீபகற்பத்தில் தமிழ்நாடு மாநிலத்தின் கோயம்புத்தூர் மாவட்டத்தில், (அதாவது, 11.020200°N 76.954600°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 453 மீட்டர் உயரத்தில் அமைந்துள்ள ஒரு தொடருந்து நிலையம் ஆகும். கோயம்புத்தூர் சந்திப்பு தொடருந்து நிலையம் அமைந்துள்ள இடத்திலிருந்து, இந்நிலையம் சுமார் 3 கி.மீ. தூரத்தில் உள்ளது. தினமும் சுமார் 144 எண்ணிக்கையிலான தொடருந்துகள், இந்நிலையத்தைக் கடந்து செல்கின்றன. 2022 ஆம் ஆண்டு சூன் மாதம், இந்தியாவின் முதலாவது ***பாரத் கௌரவ்*** தொடருந்து, கோயம்புத்தூரிலிருந்து சீரடி நோக்கி பயணம் புறப்பட்டது இந்நிலையத்திலிருந்து தான். ரூ.3.62 கோடி செலவில், கோயம்புத்தூர் வடக்கு தொடருந்து நிலையத்தில், இரயில்வே நடைமேம்பாலம் நீட்டிப்பு பணிகளுக்கான ஒப்புதல் பெறப்பட்டுள்ளது.  
## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, கோயம்புத்தூர் வடக்கு சந்திப்பு தொடருந்து நிலையத்தை புதுப்பிக்கும் பணிக்கு 11.5 கோடி ரூபாய் ஒதுக்கப்பட்டுள்ளது.
# Module:Location map/data/Gulf of Aden

return {  
name = 'ஏடன் வளைகுடா',  
x = '(2.031223) * (cos($1*0.01745329252) * sin(($2-95.0) * 0.01745329252)) * ( ((1+sin($1*0.01745329252) * sin(50.0*0.01745329252) + cos($1*0.01745329252) * cos(50.0*0.01745329252) * cos(($2-95.0)*0.01745329252)) * 0.5)^-0.5 )+50.0',  
y = '(45.339178) - (59.381) * ( cos(50.0*0.01745329252) * sin($1*0.01745329252) - sin(50.0*0.01745329252) * cos($1*0.01745329252) * cos(($2-95.0)*0.01745329252) ) * ( ((1+sin($1*0.01745329252) * sin(50.0*0.01745329252) + cos($1*0.01745329252) * cos(50.0*0.01745329252) * cos(($2-95.0)*0.01745329252)) *0.5)^-0.5 )',  
image = 'Map_of_Arabian_&_Gulf_of_Aden.png',  
image1 = 'Map_of_Arabian_&_Gulf_of_Aden.png'  
}
# Module:Location map/data/Black Sea

return {  
name = 'கருங்கடல்',  
top = 47.594,  
bottom = 40.548,  
= 26.825,  
= 42.242,  
image = 'Map of the Black Sea with bathymetry and surrounding relief.svg',  
image1 = 'Map of the Black Sea with bathymetry and surrounding relief.svg'  
}
# கவியரசு கண்ணதாசன் நகர்



**கவியரசு கண்ணதாசன் நகர்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் கொடுங்கையூர் புறநகர்ப் பகுதிக்கு அருகில், (அதாவது, 13.133610°N, 80.256529°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 30 மீட்டர் உயரத்தில் அமைந்துள்ள ஓர் உப புறநகர்ப் பகுதியாகும். வியாசர்பாடி, மூலக்கடை, கொடுங்கையூர், மாதவரம், மணலி, மகாகவி பாரதி நகர், எருக்கஞ்சேரி மற்றும் பெரம்பூர் ஆகியவை கவியரசு கண்ணதாசன் நகர் பகுதிக்கு அருகிலுள்ள முக்கிய புறநகர்ப் பகுதிகளாகும். கவியரசு கண்ணதாசன் நகர் பகுதியானது, பெரம்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# Module:Location map/data/Bangladesh Barisal division

return {  
name = 'பரிசால் கோட்டம்',  
bottom = 21.7,  
top = 23.2,  
= 89.7,  
= 91.2,  
image = 'Bangladesh Barishal division location map.svg',  
image1 = 'Barisal division relief map.svg'  
}
# Module:Location map/data/Bangladesh Dhaka division

return {  
name = 'டாக்கா கோட்டம்',  
bottom = 22.75,  
top = 24.86,  
= 89.24,  
= 91.31,  
image = 'Bangladesh Dhaka division location map.svg',  
image1 = 'Dhaka division relief map.svg'  
}
# Module:Location map/data/Bangladesh Khulna division

return {  
name = 'குல்னா கோட்டம்',  
bottom = 21.55,  
top = 24.4,  
= 88.55,  
= 90.06,  
image = 'Bangladesh Khulna division location map.svg',  
image1 = 'Khulna division relief map.svg'  
}
# Module:Location map/data/Bangladesh Mymensingh division

return {  
name = 'மைமன்சிங் கோட்டம்',  
bottom = 24.2,  
top = 25.52,  
= 89.6,  
= 91.28,  
image = 'Bangladesh Mymensingh division location map.svg',  
image1 = 'Mymensingh division relief map.svg'  
}
# Module:Location map/data/Bangladesh Rangpur division

return {  
name = 'ரங்க்பூர் கோட்டம்',  
top = 26.71,  
bottom = 24.94,  
= 88.01,  
= 90.08,  
image = 'Bangladesh Rangpur division location map.svg',  
image1 = 'Rangpur division relief map.svg'  
}
# Module:Location map/data/Bangladesh Sylhet division

return {  
name = 'சில்ஹெட் கோட்டம்',  
bottom = 23.9,  
top = 25.4,  
= 90.8,  
= 92.6,  
image = 'Bangladesh Sylhet division location map.svg',  
image1 = 'Sylhet division relief map.svg'  
}
# கைபோர்டா காவ்ன்



**கைபோர்டா காவ்ன்** (*Kaiborta Gaon*) இந்திய நாட்டின் அசாம் மாநிலத்தின் கோலாகட் மாவட்டத்தில் உள்ள மக்கள் தொகை கணக்கெடுப்பு கிராமம்.  
2011 ஆம் ஆண்டு இந்திய மக்கள் தொகை கணக்கெடுப்பின்படி, கைபோர்டா காவ்ன் நகரின் மொத்த மக்கள் தொகை 6,327 பேர். இதில் 3,227 ஆண்கள் மற்றும் 3,100 பெண்கள் உட்பட 55.56% கல்வியறிவு விகிதம் உள்ளது.
# 2023 இந்தியச் சட்டமன்றத் தேர்தல்கள்

**2023 இந்தியப் பொதுத்தேர்தல்கள்** (**2023 elections in India**), இந்தியாவின் 9 மாநில சட்டமன்றங்களுக்கு, 2023ஆம் ஆண்டில் தேர்தல்கள் நடைபெற உள்ளது. .  
## மாநில சட்டமன்றத் தேர்தல்கள்

2023ல் ஒன்பது மாநில சட்டப் பேரரவைத் தேர்தல்கள் நடைபெற உள்ளது. நாகாலாந்து, மேகாலயா மற்றும் திரிபுரா மாநிலச் சட்டமன்றங்களின் பதவிக்காலம் முறையே மார்ச் 12, மார்ச் 15 & மார்ச் 22 தேதிகளில் முடிவடைகிறது. திரிபுரா மாநிலத்தில் 16 பிப்ரவரி 2023 அன்றும், நாகாலாந்து மற்றும் மேகாலயா மாநிலங்களில் 27 பிப்ரவரி 2023 அன்றும் தேர்தல்கள் நடத்த இந்தியத் தேர்தல் ஆணையம் அறிக்கை வெளியிட்டுள்ளது. வாக்கு எண்ணிக்கை 2 மார்ச் அன்று வெளியிடப்படுகிறது.கர்நாடகா சட்டமன்றத் தேர்தலை அன்று நடத்தப்படுகிறது. நவம்பர்-டிசம்பர் மாதங்களில் இராஜஸ்தான், மத்தியப் பிரதேசம், தெலங்காணா, சத்தீஸ்கர் மற்றும் மிசோரம் உள்ளிட்ட ஐந்து மாநிலத் தேர்தல்கள் நடைபெறுகிறது.  

1. 2023 நாகாலாந்து சட்டமன்றத் தேர்தல்
1. 2023 மேகாலயா சட்டமன்றத் தேர்தல்
1. 2023 திரிபுரா சட்டமன்றத் தேர்தல்
1. 2023 கர்நாடகா சட்டமன்றத் தேர்தல்
1. 2023 இராஜஸ்தான் சட்டமன்றத் தேர்தல்
1. 2023 மத்தியப் பிரதேச சட்டமன்றத் தேர்தல்
1. 2023 தெலங்காணா சட்டமன்றத் தேர்தல்
1. 2023 சத்தீஸ்கர் சட்டமன்றத் தேர்தல்
1. 2023 மிசோரம் சட்டமன்றத் தேர்தல்

| தேர்தல் நாள் | சட்டமன்றம் | தற்போதைய கட்சி | தற்போதைய முதலமைச்சர் | தேர்தலுக்குப் பிந்தைய கட்சி | தேர்தலுக்குப் பிந்தைய முதலமைச்சர் | Maps |
| --- | --- | --- | --- | --- | --- | --- |
| 16 பிப்ரவரி 2023 | திரிபுரா | பாரதிய ஜனதா கட்சி | மாணிக் சாகா | மாணிக் சாகா |  |  |
| திரிபுரா பூர்வகுடி மக்கள் முன்னணி |  |  |  |  |  |  |
| 27 பிப்ரவரி 2023 | மேகாலயா | தேசிய மக்கள் கட்சி | கான்ராட் சங்மா | கான்ராட் சங்மா |  |  |
| மேகாலயா ஐக்கிய ஜனநாயக கட்சி |  |  |  |  |  |  |
| மேகாலயா மக்கள் ஜனநாயக முன்னணி |  |  |  |  |  |  |
| பாரதிய ஜனதா கட்சி |  |  |  |  |  |  |
| 27 பிப்ரவரி 2023 | நாகாலாந்து | தேசியவாத ஜனநாயக முற்போக்கு கட்சி | நைபியு ரியோ | நைபியு ரியோ |  |  |
| பாரதிய ஜனதா கட்சி |  |  |  |  |  |  |
| மே 2023 | கர்நாடகா | பாரதிய ஜனதா கட்சி | பசவராஜ் பொம்மை | சித்தராமையா |  |  |
| நவம்பர் 2023 | சத்தீஸ்கர் | இந்திய தேசிய காங்கிரசு | பூபேஷ் பாகல் | *TBD* |  |  |
| நவம்பர் 2023 | மத்தியப் பிரதேசம் | பாரதிய ஜனதா கட்சி | சிவராஜ் சிங் சௌகான் | *TBD* |  |  |
| நவம்பர் 2023 | மிசோரம் | மிசோ தேசிய முன்னணி | சோரம்தாங்கா | லால்துஹோமா |  |  |
| நவம்பர் 2023 | இராஜஸ்தான் | இந்திய தேசிய காங்கிரசு | அசோக் கெலட் | *TBD* |  |  |
| நவம்பர் 2023 | தெலங்காணா | பாரத் இராட்டிர சமிதி | க. சந்திரசேகர் ராவ் | அனுமுலா ரேவந்த் ரெட்டி | } |  |
# அரசு பொறியியல் கல்லூரி, திருவரங்கம்


**அரசு பொறியியல் கல்லூரி, திருவரங்கம்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டம், திருவரங்கம் கோட்டம், சேதுரப்பட்டியில் உள்ள அரசு தொழில்நுட்பக் கல்லூரி ஆகும். இது 2013-ல் நிறுவப்பட்டது. இங்கு பொறியியல் துறையில் பல்வேறு படிப்புகள் வழங்கப்படுகிறது.  

## வரலாறு
திருச்சிராப்பள்ளி மாவட்டம் சேதுராப்பட்டியில் உள்ள அரசு பொறியியல் கல்லூரிக்கான முன்மொழிவைத் தமிழக அரசு 2013ஆம் ஆண்டு அறிவித்தது. இந்நிறுவனம் முழுமையாக ரூபாய் 60.01 கோடியில் 30.2 ஏக்கரில் நிறுவப்பட்டுள்ளது.  

## கல்வி
இந்த நிறுவனம் இளநிலை பொறியியல் பட்டப்படிப்புக்கு வழிவகுக்கும் இளநிலை படிப்புகளை வழங்குகிறது. மேல்நிலைப் பள்ளித் தேர்வில் மாணவர்கள் பெறும் மதிப்பெண் தரவரிசையின் அடிப்படையில் இளநிலையில் மாணவர்கள் சேர்க்கப்படுகிறார்கள்.  

## துறைகள்
நிறுவனம் பின்வரும் துறைகள் இக்கல்லூரியில் உள்ளன:  

- கணினி அறிவியல் பொறியியல்
- பொதுப் பொறியியல்
- இயந்திர பொறியியல்
- மின் மற்றும் மின்னணு பொறியியல்
- மின்னணு மற்றும் தகவல் தொடர்பு பொறியியல்
- ஆங்கிலம்
- இயற்பியல்
- வேதியியல்
- கணிதம்
- நூலகம்
- நிர்வாக துறை

## அமைவிடம்
இக்கல்லூரி திருச்சிராப்பள்ளி நகரிலிருந்து 18 கி.மீ. தொலைவில் தேசிய நெடுஞ்சாலை 38-இல் சேதுரப்பட்டியில் அமைந்துள்ளது.
# திருச்சிராப்பள்ளி குழு


**திருச்சிராப்பள்ளி குழு** (*Trichinopoly Group*) என்பது இந்தியாவில் உள்ள ஒரு புவியியல் உருவாக்கம் ஆகும். இதன் அடுக்குகள் பிற்பகுதியில் கிரெட்டேசியசுக்கு முந்தயவை. இது ஊடத்தூர் மற்றும் அரியலூர் குழுக்களுக்கு இடையே அமைந்துள்ளது. இது இதன் தெற்கு முனையில் அகலமாக உள்ளது. ஆனால் அது படிப்படியாக வடக்கு நோக்கிச் செல்லும்போது குறைந்து காணப்படுகிறது. இதன் இறுதியில் அரியலூர் குழுவைச் சந்திக்கிறது. இதன் உருவாக்கத்திலிருந்து மீட்கப்பட்ட புதைபடிமங்களில் டைனோசர் எச்சங்களும் அடங்கும்.  

## முதுகெலும்பு தொல்லுயிரி

- *திராவிடசாரசு பிலான்போர்டி* - "பகுதி மண்டையோடுடன் கூடிய துண்டு துண்டான எலும்புக்கூடு, வயது வந்தவர்."

## மேலும் பார்க்கவும்

- டைனோசர் தாங்கும் பாறை அமைப்புகளின் பட்டியல்
# சகட் அபோ



**சகத் அபோ** (*Chakat Aboh*) அகில இந்திய திரிணாமுல் காங்கிரஸ் அரசியல்வாதி ஆவார். அவர் 24 அக்டோபர் 2019 அன்று கோன்சா மேற்கு பகுதியிலிருந்து அருணாச்சல பிரதேச சட்டமன்ற உறுப்பினராகத் தேர்ந்தெடுக்கப்பட்டார். அவர் 3,818 வாக்குகளை எதிர்த்து 5,705 வாக்குகளைப் பெற்றார், அவரது எதிரியான அசெட் ஹோம்டோக்கிற்கு. ஜனவரி 1, 2021 அன்று அவர் அகில இந்திய திரிணாமுல் காங்கிரஸில் சேர்ந்தார்.  

இவர் தேசிய மக்கள் கட்சியின் தலைவர் டிரோங் அபோவின் மனைவி ஆவார்.
# இலட்சுமி நாராயண் குப்தா



**இலட்சுமி நாராயண் குப்தா** (*Laxmi Narayan Gupta*) மத்திய பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். அவர் 1952 பொதுத் தேர்தலில் வெற்றி பெற்றதன் மூலம் மத்தியப் பிரதேச சட்டமன்றத்தில் பிச்சோர் சட்டமன்றத் தொகுதியைப் பிரதிநிதித்துவப்படுத்தினார் .  

## **மேற்கோள்கள்**
# புனித சூசையப்பர் ஆங்கிலோ இந்திய மேல்நிலைப் பள்ளி



**புனித சூசையப்பர் ஆங்கிலோ இந்திய மேல்நிலைப் பள்ளி** என்பது, இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் புறநகர்ப் பகுதியில், (அதாவது, 13°06'30.3"N, 80°14'23.5"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள ஒரு மேல்நிலைப் பள்ளியாகும். 1883 ஆம் ஆண்டு புனித சூசையப்பர் பள்ளி என்ற பெயரில் இப்பள்ளி ஆரம்பிக்கப்பட்டது.
# இசுடெர்லிங்



**இசுடெர்லிங் விடுமுறை ஓய்வு விடுதி நிறுவனம்** (*Sterling Holiday Resorts Limited*)(*இசுடெர்லிங் ஹாலிடே ரிசார்ட்ஸ் லிமிடெட்-*இசுடெர்லிங் என அழைக்கப்படுகிறது), என்பது விடுமுறை விடுதிகளைக் கொண்டுள்ள நிறுவனம் ஆகும். இந்நிறுவனம் 1986ஆம் ஆண்டில் துவங்கப்பட்டது. 2015ஆம் ஆண்டில், இசுடெர்லிங் விடுமுறை ஓய்வு விடுதி இந்தியா நிறுவனம், தாமசு குக் இந்திய நிறுவனத்திலிருந்து 100% தன்னாட்சியுடன் கூடிய துணை நிறுவனமாக மாறியது.  

*இசுடெர்லிங் ஹாலிடே ரிசார்ட்ஸ் லிமிடெட்*, *நேச்சர் டிரெயில்ஸ் ரிசார்ட்ஸ் பிரைவேட் லிமிடெட்*-ஐ வாங்குவதற்கான ஒப்பந்தத்தில் அக்டோபர் 2015-ல் கையெழுத்திட்டது - இது மகாராட்டிராவில் 4 இடங்களில் உல்லாச விடுதிகளை இயக்கும் ஒரு சாகச விடுமுறை நிறுவனமாகும். நிறுவனம் மேலும் பல இடங்களுக்கு விரிவுபடுத்தப்படலாம் என்று தெரிவிக்கப்பட்டுள்ளது.  

ஆர். சி. ஐ. குழுவுடன் இணைந்து இசுடெரிலிங் உலகளவில் 4600 இணைந்த விடுதிகளையும் இந்தியாவில் 110 விடுதிகளையும் கொண்டுள்ளது. இதனை அனைத்திந்திய உல்லாச விடுதி மேம்பாட்டுக் கழகம் அங்கீகரிக்கத்துள்ளது.  

## வரலாறு
இசுடெர்லிங் 1986-ல் இந்தியாவின் சென்னையில் நிறுவப்பட்டது. இதன் முதல் ஓய்வு விடுதியான *லேக் வியூ* கொடைக்கானலில் திறக்கப்பட்டது (இந்த விடுமுறை விடுதி சமீபத்தில் *கோடை - பை தி லேக்* என மறுபெயரிடப்பட்டது). *இசெடெர்லிங் ஆலிடேசு* 1988ஆம் ஆண்டில் 11 ஓய்வு விடுதிகளுடன் விரிவடைந்தது. 2010ஆம் ஆண்டில், இந்நிறுவனம் தனது வணிகப் பெயரை *இசுடெர்லிங் ரிசார்ட்சிலிருந்து* *இசுடெர்லிங் ஆலிடேசு* என்று மாற்றியது.  

இந்நிறுவனம் இன்று 29 இடங்களில் 110 விடுமுறை விடுதிகளைக் கொண்டுள்ளது. மேலும் புதிதாக பல விடுதிகளைச் சேர்க்க திட்டமிட்டுள்ளது.  

## ஓய்வு விடுதிகள்
இசுடெர்லிங் கட்டமைப்பின் வலைப்பின்னலில் உள்ள ஓய்வு விடுதிகள் இந்தியா முழுவதும் தற்பொழுது உள்ளன. இவை:  
ஓய்வு விடுதி சந்திப்பில் ஓய்வு விடுதியின் இலட்சினை]]  
யில் உள்ள இசுடெர்லிங் ஓய்வு விடுதி உட்புறம்]]  

### ஓய்வு விடுதிகள்

1. இசுடெர்லிங் *லேக் பேலசு* - ஆலப்புழா
1. இசுடெர்லிங் படகு இல்லம் - ஆலப்புழா
1. இசுடெர்லிங் ஆனைக்கட்டி, வடகோட்டதாரா
1. இசுடெர்லிங் கார்பெட்
1. இசுடெர்லிங் டார்ஜீலிங்
1. இசுடெர்லிங் கேங்டாக் - ஆரஞ்சு கிராமம்
1. இசுடெர்லிங் ருத்ரா கிர்
1. இசுடெர்லிங் கோவா வர்கா
1. இசுடெர்லிங் குருவாயூர்
1. இசுடெர்லிங் காலிம்போங்
1. இசுடெர்லிங் கன்கா
1. இசுடெர்லிங் கார்வார்
1. இசுடெர்லிங் கோடை - ஏரி
1. இசுடெர்லிங் கோடை - பள்ளத்தாக்கு
1. இசுடெர்லிங் குப்ரி
1. இசுடெர்லிங் லோணாவ்ளா
1. இசுடெர்லிங் மதுரை
1. இசுடெர்லிங் மணாலி
1. இசுடெர்லிங் அபு மலை
1. இசுடெர்லிங் மூணார்
1. இசுடெர்லிங் முசோரி
1. இசுடெர்லிங் நைனித்தால்
1. இசுடெர்லிங் உதகமண்டலம் - ஏல மலைகள்
1. இசுடெர்லிங் ஊட்டி - பெர்ன் ஹில்
1. இசுடெர்லிங் பதம் பென்ச்
1. இசுடெர்லிங் பலவெல்லி கோதாவரி
1. இசுடெர்லிங் புரி
1. இசுடெர்லிங் ரிசிகேசு
1. இசுடெர்லிங் சரிஸ்கா
1. டி லைலா படகு இல்லம் சிறிநகர்
1. இசுடெர்லிங் தேக்கடி
1. இசுடெர்லிங் அருணை அனந்த திருவண்ணாமலை
1. இசுடெர்லிங் வயநாடு
1. இசுடெர்லிங் ஏலகிரி
1. இசுடெர்லிங் ஏற்காடு
# எழிச்சூர்



**எழிச்சூர்** என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்தில், (அதாவது, 12°48'47.5"N, 79°54'46.8"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 71 மீட்டர் உயரத்தில் அமைந்துள்ள ஒரு புறநகர்ப் பகுதியாகும். தொள்ளாழி, சென்னக்குப்பம், உள்ளாவூர், தேவரியம்பாக்கம் மற்றும் வடக்குப்பட்டு ஆகியவை எழிச்சூர் பகுதிக்கு அருகிலுள்ள முக்கிய புறநகர்ப் பகுதிகளாகும். எழிச்சூரில் கொரோனா வைரசு சிகிச்சை மையம் ஒன்று இயங்கி வருகிறது. எழிச்சூருக்கு தாம்பரத்திலிருந்து பேருந்து ஒன்றே ஒன்று இயக்கப்படுவதால், கூடுதல் பேருந்து சேவைகள் அளிக்க இங்குள்ள மக்கள் வலியுறுத்தி வருகின்றனர். எழிச்சூர் நல்லிணக்கீசுவரர் கோயில் என்ற சிவன் கோயில் ஒன்று இங்கு அமைந்துள்ளது.
# வார்ப்புரு:Infobox time zone/styles.css

.ib-time-zone {  
-collapse: collapse;  
line-height: 1.2em;  
width: 23em;  
}  

/* TODO split definitions to appropriate class names when live from HTML element */  
.ib-time-zone td,  
.ib-time-zone th {  
-top: solid #a2a9b1;  
padding: 0.4em 0.6em 0.4em 0.6em;  
}  

.ib-time-zone .mergedtoprow .infobox-data,  
.ib-time-zone .mergedtoprow .infobox-label {  
-top: solid #a2a9b1;  
padding: 0.4em 0.6em 0.2em 0.6em;  
}  

.ib-time-zone .infobox-subheader {  
background-color: #ccf;  
font-weight: bold;  
}  

.ib-time-zone .infobox-header {  
background-color: #ddf;  
}  

.ib-time-zone .infobox-label {  
background-color: #e6e6ff;  
}
# பெலுரு மாவட்டம்



**பெலுரு மாவட்டம்** (மலாய் மொழி: *Daerah Beluru*; ஆங்கிலம்: *Beluru District*) என்பது மலேசியா, சரவாக் மாநிலத்தில்; மிரி பிரிவில்; ஒரு மாவட்டமாகும்.  

பெலுரு மாவட்டம் மிரி நகரத்தில் இருந்து 80 கி.மீ. அல்லது ஒன்றரை மணிநேர பயணத்தில் பாக்குன் அணைக்கு அருகில் அமைந்துள்ளது.  

## வரலாறு

இப்போதைய பெலுரு மாவட்டம் முன்பு சிறிய மாவட்டமாக இருந்த போது மருடி மாவட்டத்தின் (Marudi District Office); நிர்வாகத்தின் கீழ் உள்ளது.  

பெலுரு மாவட்டம் 1970-களில் செயல்படத் தொடங்கியது. அப்போதைய நிர்வாகம் உலு சுங்கை நாடளுமன்றப் பராமரிப்பில் இருந்தது. இதன் துணை மாவட்ட அலுவலகம் 1976-இல் நிறுவப்பட்டது. அதன் முதல் நிர்வாக அதிகாரி சோனிசு காட்பெரி பாண்டிக் (Joanis Godfery Pandik).  

பெலுரு மாவட்டம் 01 ஆகஸ்ட் 2016-இல் முழு மாவட்டமாக அங்கீகரிக்கப்பட்டது. அக்டோபர் 15, 2016-இல் முழு மாவட்டமாக செயல்படத் தொடங்கியது.
# பெத்தோங் மாவட்டம்



**பெத்தோங் மாவட்டம்** (மலாய் மொழி: *Daerah Betong*; ஆங்கிலம்: *Betong District*; சீனம்: 木中县) என்பது மலேசியா, சரவாக் மாநிலத்தில்; பெத்தோங் பிரிவில் ஒரு மாவட்டமாகும்.  

முன்பு இந்த மாவட்டம், சரிபாஸ் *(Saribas)* என்ற பெயரில் செரி அமான் பிரிவின் *(Sri Aman Division)* நிர்வாகத்தின் கீழ் இருந்தது. இன்றும் சரவாக் மக்களிடையே சரிபாஸ் எனும் சொல் புழக்கத்தில் உள்ளது.  

## பொது
### பெத்தோங் பிரிவு மாவட்டங்கள்
பெத்தோங் பிரிவில் உள்ள மாவட்டங்கள்:  

- பெத்தோங் மாவட்டம்
- சரதோக்கு மாவட்டம்

## சரிபாஸ்

சரிபாஸ் அதன் இபான் மக்களின் நீளவீடுகளுக்கு (Longhouses) பிரபலமானது; மற்றும் இபான் கலாசாரத்தின் மையமாகவும் கருதப் படுகிறது. சரிபாஸ் பகுதியில் 222 நீளவீடுகள் உள்ளன.  

இங்குள்ள இபான் மக்கள், சரவாக் மாநிலத்தின் பூர்வீகப் பழங்குடியினர். இவர்கள் கடல் டயாக் *(Sea Dayaks)* மக்கள் என்று அழைப்பதும் உண்டு.  

1849-ஆம் ஆண்டு சூலை 31-ஆம் தேதி சரவாக், பெத்திங் மாரு *(Beting Maru)* எனும் இடத்தில் ஒரு போர் நடந்தது *(Battle of Beting Maru).* செக்ராங் *(Sekrang)* இபான் மக்கள்; மற்றும் சரிபாஸ் இபான் *(Saribas Iban)* மீது வெள்ளை இராஜா ஜேம்சு புரூக் *(Rajah James Brooke)* நடத்திய போர். அதில் ஜேம்சு புரூக் வெற்றி பெற்றார். அதன் பிறகு, சரிபாஸ் பகுதி சரவாக் மாநிலத்துடன் இணைக்கப்பட்டது.  

## இனக்குழுக்கள்

பெத்தோங் மாவட்டம் பாரம்பரியமாக இபான், மலாய் மக்கள் மற்றும் சீனர் மக்களின் தாயகமாக உள்ளது. பெரும்பாலான இபான் மக்கள் பெத்தோங் மற்றும் சரதோக் கிராமப் புறங்களில் பரவி உள்ளனர். இங்கு இபான் மக்கள் 12,492 பேர் வாழ்கின்றனர்.  

சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ, மெலனாவ் மற்றும் ஒராங் உலு ஆகியோர் பெத்தோங் பிரிவை சேர்ந்தவர்கள் அல்ல.  

இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங் மாவட்டத்திற்குள் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் செம்பனைத் தோட்டங்களில் வேலை செய்கிறார்கள்.
# வார்ப்புரு:Infobox settlement/styles.css

/* */  
.ib-settlement {  
-collapse: collapse;  
line-height: 1.2em;  
}  

@media (min-width: ) {  
.ib-settlement {  
width: 23em;  
}  
}  

/* TODO split definitions to appropriate class names when live from HTML element */  
.ib-settlement td,  
.ib-settlement th {  
-top: solid #a2a9b1;  
padding: 0.4em 0.6em 0.4em 0.6em;  
}  

.ib-settlement .mergedtoprow .infobox-full-data,  
.ib-settlement .mergedtoprow .infobox-header,  
.ib-settlement .mergedtoprow .infobox-data,  
.ib-settlement .mergedtoprow .infobox-label,  
.ib-settlement .mergedtoprow .infobox-below {  
-top: solid #a2a9b1;  
padding: 0.4em 0.6em 0.2em 0.6em;  
}  

.ib-settlement .mergedrow .infobox-full-data,  
.ib-settlement .mergedrow .infobox-data,  
.ib-settlement .mergedrow .infobox-label {  
: 0;  
padding: 0 0.6em 0.2em 0.6em;  
}  

.ib-settlement .mergedbottomrow .infobox-full-data,  
.ib-settlement .mergedbottomrow .infobox-data,  
.ib-settlement .mergedbottomrow .infobox-label {  
-top: 0;  
-bottom: solid #a2a9b1;  
padding: 0 0.6em 0.4em 0.6em;  
}  

.ib-settlement .maptable {  
: 0;  
padding: 0;  
}  

.ib-settlement .infobox-header,  
.ib-settlement .infobox-below {  
text-align: ;  
}  

.ib-settlement .infobox-above {  
font-size: 125%;  
line-height: 1.3em;  
}  

.ib-settlement .infobox-subheader {  
background-color: #cddeff;  
font-weight: bold;  
}  

.ib-settlement-native {  
font-weight: normal;  
padding-top: 0.2em;  
}  

.ib-settlement-other-name {  
font-size: 78%;  
}  

.ib-settlement-official {  
font-weight: bold;  
}  

.ib-settlement-caption {  
padding: 0.3em 0 0 0;  
}  

.ib-settlement-caption-link {  
padding: 0.2em 0;  
}  

.ib-settlement-nickname {  
display: inline;  
}  

.ib-settlement-fn {  
font-weight: normal;  
display: inline;  
}